
	МИНИСТЕРСТВО

ЗДРАВООХРАНЕНИЯ 

РЕСПУБЛИКИ МОЛДОВА

	
	O R D I N

П Р И К А З
	

	   „  04  ”   iulie  2008
	mun. Chişinău
	               Nr.  267 


Cu privire la aprobarea Regulilor de apărare

împotriva incendiilor pentru instituţiile 

Sistemului Sănătăţii din Republica Moldova


Întru executarea prevederilor Legii Republicii Moldova nr. 267-XIII din 9 noiembrie 1994 privind apărarea împotriva incendiilor şi Hotărârii Guvernului nr.1159 din 24.10.2007 cu privire la aprobarea Reglementării tehnice “Reguli generale de apărare împotriva incendiilor în Republica Moldova” RT DSE 1.01-2005,


APROB:
1. Regulile de apărare împotriva incendiilor pentru instituţiile Sistemului 
Sănătăţii din Republica Moldova (Anexa nr.1)


ORDON:
1. Conducătorilor  instituţiilor Sistemului Sănătăţii  din   ţară, indiferent  de 
tipul de proprietate şi forma juridică de organizare, să asigure îndeplinirea necondiţionată şi în volum deplin a exigenţelor prezentelor Reguli.

2.  Controlul   asupra   executarii   prezentului ordin  se   atribuie d-lui Boris Golovin, viceministru.
     Ministru                                                   Larisa CATRINICI
                                                                                                   Anexa nr.1
                                                                                        la ordinul MS nr. 267
                                                                                        din „ 04 ”  iulie  2008
                                                                                       COORDONAT

                                                                            Locţiitorul Şefului Serviciului

                                                                            Protecţiei  Civile şi  Situaţiilor 

                                                                            Excepţionale  al  MAI -  şeful 

                                                                            Direcţiei Pompieri şi Salvatori                                                                                                                                    

                                                                             ___________ Anatol VINICIUC
                                                                             „  01 ”  iulie  2008

REGULILE

DE APĂRARE ÎMPOTRIVA INCENDIILOR PENTRU INSTITUŢIILE SISTEMULUI SĂNĂTĂŢII DIN REPUBLICA MOLDOVA
I. Dispoziţii generale
1.1. Regulile generale de apărare împotriva incendiilor sunt stabilite de Reglementarea tehnică “Reguli generale de apărare împotriva incendiilor în Republica Moldova” RT DSE 1.01-2005, aprobate prin Hotărîrea Guvernului nr.1159 din 24.10.2007. 

1.2. Pentru asigurarea apărării împotriva incendiilor, de rînd cu cerinţele Reglementarii tehnică RT DSE 1.01-2005, trebuie de ţinut cont şi de standardele, normele şi regulile în construcţie, normele de proiectare tehnologică, particularităţile şi specificul activităţii instituţiilor şi întreprinderilor din diferite ramuri ale economiei naţionale, etc. În acest scop în baza regulilor generale de apărare împotriva incendiilor se elaborează şi se aprobă în modul stabilit reguli departamentale de apărare împotriva incendiilor.

1.3. Prezentele Reguli de apărare împotriva incendiilor pentru instituţiile Sistemului Sănătăţii din Republica Moldova (în continuare – Reguli) stabilesc condiţiile de apărare împotriva incendiilor specifice pentru instituţiile medico-sanitare, farmaceutice, de cercetări ştiinţifice şi învăţământ(în continuare –„instituţii medicale”) ale Sistemului Sănătăţii din ţară, indiferent de tipul de proprietate şi forma juridică de organizare.  Regulile sunt obligatorii pentru executare atît pentru autorităţile publice, persoanele juridice, cît şi pentru persoanele fizice.

1.4. La fiecare obiectiv (teritoriu, instituţie, întreprindere, clădire, instalaţie, încăpere, instalaţie exterioară, depozit, mijloc de transport, teren deschis, proces tehnologic, utilaj, produs) trebuie asigurată securitatea persoanelor şi a bunurilor materiale în caz de incendiu, precum şi elaborate instrucţiuni privind măsurile de apărare împotriva incendiilor pentru fiecare sector cu pericol de explozie-incendiu 
şi de incendiu. 

1.5. Responsabilitatea personală privind asigurarea apărării împotriva incendiilor în instituţiile medicale, în conformitate cu legislaţia în vigoare, o poartă conducătorii acestora. Prin ordinul conducătorului se numesc persoanele responsabile pentru apărarea împotriva incendiilor în subdiviziunile instituţiei, precum şi  la sectoare separate ale teritoriului, clădiri, edificii, încăperi, etc.

1.6. Lucrătorii instituţiilor se admit la exercitarea funcţiilor de serviciu numai după trecerea instructajului de protecţie contra incendiilor, iar la schimbarea specificului de lucru trebuie să urmeze cursuri suplimentare de prevenire şi stingere a eventualelor incendii, în modul stabilit de legislaţia în vigoare şi de conducătorul  instituţiei. 

1.7. Pentru antrenarea lucrătorilor instituţiilor în activitatea de prevenire şi stingere a incendiilor, la obiective, în modul stabilit de Guvern, se creează formaţiuni benevole de pompieri (FBP).

II. Obligaţiunile personalului instituţiilor medicale privind apărarea împotriva incendiilor

2.1. Personalul instituţiei medicale (indiferent de funcţia exercitată) este obligat: 

- să cunoască şi să respecte la serviciu şi în viaţa cotidiană prevederile de apărare împotriva incendiilor prevăzute în standarde, norme şi reguli, aprobate în modul stabilit, să respecte şi să menţină regimul de protecţie contra incendiilor; 

- să execute măsurile de precauţie la folosirea aparatelor cu gaze, obiectelor chimice, la efectuarea lucrărilor cu lichide uşor inflamabile (LUI) şi lichide combustibile (LC), cu alte substanţe, materiale şi utilaje, care prezintă pericol de incendiu; 

 - în caz de descoperire a incendiului să anunţe imediat serviciul de pompieri şi salvatori şi să întreprindă toate măsurile posibile pentru salvarea oamenilor, bunurilor materiale  şi lichidarea incendiului. 

2.2. Conducătorul instituţiei medicale este obligat:

- să elaboreze măsuri  organizatorice,  tehnice  şi  inginereşti  de apărare împotriva incendiilor în instituţia subordonată şi să asigure realizarea acestora;

- să stabilească în instituţia subordonată a unui regim eficient de protecţie contra incendiilor şi să asigure menţinerea permanentă a acestuia;

- să asigure respectarea de către lucrătorii instituţiei şi bolnavii aflaţi la tratament a regulilor, normelor şi standardelor de apărare împotriva incendiilor;

- să organizeze instruirea regulată a personalului (determinarea ordinii, termenilor şi locului de petrecere a instructajului, persoanele responsabile, 
evidenţa, etc.) privind regulile de  apărare împotriva incendiilor;

- să organizeze elaborarea ghidurilor şi instrucţiunilor de comportare pentru bolnavi privind securitatea antiincendiară;  

- anual să planifice măsuri concrete (inclusiv de alocare a mijloacelor financiare) orientate spre întreţinerea şi perfecţionarea sistemului de apărare împotriva incendiilor şi să asigure realizarea acestora;

- să nominalizeze prin ordin persoanele responsabile de protecţia contra incendiilor în fiecare subdiviziune şi obiect (clădire, etaj, subsol, etc.)

- să creeze şi să asigure activitatea în cadrul instituţiei subordonate a formaţiunii benevole de pompieri; 

- să organizeze serviciul 24 di 24 ore în instituţiile şi subdiviziunile cu aflarea permanentă a oamenilor (spitale, infirmerii, izolatoare, cămine, etc.);

- regulat, dar nu mai rar de o dată în semestru, să verifice cunoaşterea şi  respectarea de către personalul de serviciu a obligaţiunilor ce ţin de acţiunile în caz de incendiu sau alte situaţii excepţionale şi să întreprindă măsuri concrete de lichidare a neajunsurilor depistate;

- să asigure elaborarea şi actualizarea regulată a planurilor şi instrucţiunilor de evacuare a oamenilor şi bunurilor materiale în caz de incendiu sau alte situaţii excepţionale; nu mai rar de o dată în an să organizeze şi să petreacă antrenamente şi exerciţii practice  de evacuare;

- să asigure toate clădirile, edificiile,  depozitele,  sectoarele de teritoriu şi alte subdiviziuni cu mijloace de stingere a incendiilor, semnalizare şi alarmare în caz de incendiu, precum şi menţinerea acestora în stare de lucru, deservirea lor tehnică în termenii şi volumul stabilit;
- să stabilească prin ordin modalitatea îndeplinirii lucrărilor cu pericol de incendiu sau explozie;

- să întreprindă măsuri de ordin administrativ faţă de persoanele care încalcă normele şi  regulile de apărare  împotriva  incendiilor,  să sancţioneze, în  modul  stabilit  de legislaţie,  cu  reparaţia pagubelor materiale, persoanele vinovate  de izbucnirea incendiilor;
- să asigure îndeplinirea strictă a prescripţiilor organelor supravegherii  de stat a măsurilor contra incendiilor.

2.3. Conducătorii subdiviziunilor instituţiei medicale (secţii, laboratoare, farmacii, depozite, garaje, spălătorii, blocuri alimentare, cazangerii, etc.) sunt obligaţi: 
- să asigure respectarea de către lucrătorii subdiviziunii subordonate şi bolnavii aflaţi la tratament a regulilor, normelor şi standardelor de apărare împotriva incendiilor;

- să asigure menţinerea în subdiviziunea subordonată a unui regim eficient de protecţie contra incendiilor;

- să asigure realizarea cerinţelor planurilor şi instrucţiunilor de evacuare a oamenilor şi bunurilor materiale în caz de incendiu sau alte situaţii excepţionale;

- să organizeze exploatarea corectă a reţelelor, aparatelor şi dispozitivelor, care pot crea pericol de izbucnire a incendiilor (reţele electrice, sisteme de încălzire, conducte de gaz, aparate de sudat, etc.); 
- să cunoască regulile de păstrare şi exploatare a mijloacelor de stingere a incendiilor din dotare, mijloacelor de semnalizare şi transmisiuni şi să asigure  menţinerea acestora în stare permanentă de funcţionare;
- să efectueze regulat controlul stării antiincendiare a obiectelor şi încăperilor şi să întreprindă măsuri de lichidare a neajunsurilor depistate; 
- să verifice regulat deconectarea la sfîrşitul zilei de muncă a instalaţiilor electrice în afară celor care trebuie să asigure iluminarea de serviciu sau care conform cerinţelor trebuie şă funcţioneze în regim non stop; 
- să efectuieze instruirea regulată a personalului din subordine privind regulile de  apărare împotriva incendiilo; 
- să nu permită persoanelor, care na-u trecut instructajul sau au demonstrat cunoştinţe insuficiente în domeniul securităţii antiincendiare, să înceapă lucrul;
2.4. Persoana de serviciu pe instituţia medicală este obligată:

-  să cunoască numărul de persoane aflate în instituţie în perioada serviciului, modul de apelare la serviciul de pompieri, ordinea de evacuare a  oamenilor şi bunurilor materiale în caz de incendiu sau alte situaţii excepţionale, amplasarea mijloacelor de stingere a incendiilor, mijloacelor de comunicare şi alarmare şi modul de folosire a acestora;
-   la solicitarea serviciului pompieri şi salvatori, să prezinte date referitoare la numărul de bolnavi aflaţi pe noapte în clădirea instituţiei.

- periodic să verifice respectarea regulilor securităţii antiincendiare în subdiviziunile instituţiei;
- să păstreze cheiile de la cerdacuri, subsoluri, etaje tehnice,  şi de la încăperile în care sunt amplasate dispozitivele de deconectare a curentului electric şi gazului; 
-  periodic să verifice starea mijloacelor de stingere a incendiilor, sistemelor de semnalizare  şi înştiinţare, starea căiorl de evacuare, căile de acces pe teritoriul 
instituţiei şi să întreprindă măsuri de lichidare a neajunsurilor depistate;
-  în caz de necesitate, să deconecteze aparatele, instalaţiile şi alt utilaj de la reţeaua de energie electrică şi  gaze;   
- să raporteze conducerii instituţiei desrpre încălcările regulilor antiincendiare, care au avut loc pe parcursul serviciului şi măsurile întreprinse pentru lichidarea acestora;
- în caz de pericol sau declanşare a incendiului  să anunţe imediat serviciul de pompieri, să înştiniţeze conducătorul instituţiei, să organizeze măsurile de stingere a incendiului cu forţele personalului de serviciu şi  să întreprindă toate măsurile posibile pentru salvarea oamenilor şi a bunurilor materiale.  
III. Măsurile de apărare împotriva incendiilor în instituţiile medico-sanitare

3.1. Măsuri organizatorice

3.1.1. În toate încăperile de tratament, administrative, de depozitare şi auxiliare, în locurile vizibile trebuie afişate tabele cu indicarea numărului de telefon al serviciului pompieri şi salvatori. 

3.1.2. La fiecare instituţie, prin ordin (instrucţiune), trebuie stabilit un regim de protecţie contra incendiilor, corespunzător pericolului de incendiu la această instituţie (anexa nr.1 la prezentele Reguli); 

3.1.3. Conducătorii instituţiilor la care se utilizează, prelucrează şi se păstrează substanţe periculoase (explozive), substanţe puternic toxice sînt obligaţi să comunice unităţilor serviciului de pompieri şi salvatori datele necesare pentru asigurarea securităţii personalului antrenat la stingerea incendiului şi la efectuarea lucrărilor de salvare-deblocare la aceste instituţii. 

3.1.4. La clădiri şi instalaţii  în care se află concomitent pe un etaj mai mult de 10 persoane trebuie elaborate şi afişate în locuri vizibile planurile (schemele) de evacuare a persoanelor în caz de incendiu, de asemenea, trebuie să fie prevăzut un sistem (instalaţie) de avertizare despre incendiu. 

3.1.5. Conducătorul obiectivului cu aglomerări (50 de persoane şi mai mult), suplimentar la planul-schemă de evacuare a persoanelor în caz de incendiu, este obligat să elaboreze instrucţiuni pentru stabilirea acţiunilor personalului la asigurarea evacuării oamenilor în scurt timp şi fără pericol. Pentru instituţiile cu aflarea persoanelor pe timp de noapte trebuie prevăzute două variante de acţiuni, pe timp de noapte şi pe timp de zi. 

3.1.6. În încăperile cu o singură ieşire de evacuare nu se admite prezenţa concomitentă a 50 şi mai multe persoane. În clădirile de gradul IV şi V de rezistenţă la foc organizarea activităţilor cu aflarea concomitentă a 50 persoane şi mai multe se admite numai în încăperile de la primul etaj.

3.1.7. Subdiviziunile instituţiilor medicale, în care permanent se află persoane care nu sînt în stare să se mişte de sine stătător, trebuie asigurate cu paturi cu rotile  şi brancarde reieşind din calcului - o brancardă pentru fiecare cinci bolnavi. Brancardele se păstrează în locuri special amenajate şi marcate. În spitale saloanele pentru grav bolnavi şi copii trebuie amplasate la etajele inferioare. 
3.1.8. Distanţa dintre paturi în saloanele pentru bolnavi trebuie să fie de minimum 0,8 m, iar lăţimea trecerii centrale principale - de minimum 1,2 m. Scaunele, noptierele şi altă mobilă nu trebuie să blocheze trecerile şi ieşirile pentru evacuare. 

3.1.9. Nu se admite internarea bolnavilor şi copiilor în clădirile de lemn încălzite cu sobe, cînd numărul bolnavilor este mai mare de 25 persoane. 

3.1.10. Persoanele responsabile de organizarea activităţilor cu participarea în masă a oamenilor (convocări, ceremonii, marcarea sărbătorilor etc.) sînt obligate să verifice încăperile înainte de începerea acţiunilor respective şi să asigure nivelul pregătirii pe deplin a lor privind măsurile de apărare împotriva incendiilor. 

3.1.11. Debitarea oxigenului în saloane trebuie efectuată, de regulă, în mod centralizat de la o instalaţie cu butelii izolate (maximum 10 butelii) sau de la centrala de oxigen (la un număr de butelii mai mare de 10). 

În lipsa aprovizionării centralizate cu oxigen modul de folosire a buteliilor cu oxigen se stabileşte printr-un ordin emis în cadrul instituţiei. Se admite instalarea unei rampe cu o singură butelie cu oxigen lîngă peretele exterior incombustibil al clădirii instituţiei, într-un dulap din materiale incombustibile.

3.1.12. Instalarea fierbătoarelor, încălzitoarelor de apă şi boilerelor, sterilizarea instrumentelor medicale, precum şi încălzirea parafinei şi ozocheritei se admite numai în încăperi special amenajate în aceste scopuri. Pentru fierberea şi sterilizarea instrumentelor şi pansamentului trebuie folosite sterilizatoare cu spirala acoperită. Întrebuinţarea aparatelor cu flacără deschisă pentru aceste scopuri nu se admite. 

3.1.13. În laboratoare, secţii, birourile medicilor se admite păstrarea medicamentelor şi reactivelor, care fac parte din lichide uşor inflamabile (LUI) şi lichide combustibile (LC) (spirt, eter etc.), în dulapuri metalice închise, special prevăzute în acest scop, într-o cantitate de maximum 3 kg, luînd în considerare compatibilitatea lor.
3.1.14. Şefii instituţiilor sînt obligaţi să acorde, în modul stabilit de legislaţie, posibilitate inspectorilor de stat pentru supravegherea măsurilor contra incendiilor să efectueze examinări şi controale în încăperile de tratament, auxiliare etc. care le aparţin, în scopul de a controla respectarea măsurilor de apărare împotriva incendiilor. 

3.2. Întreţinerea teritoriului 
3.2.1. Teritoriul instituţiilor, în limitele distanţei de siguranţă la incendiu 
dintre clădiri, construcţii şi depozite deschise, trebuie curăţate la timp de deşeuri combustibile, gunoi, ambalaje, frunze şi iarbă uscată etc.                                        Deşeurile combustibile, gunoiul etc. trebuie adunate în locuri speciale, în containe-

re sau lăzi, pentru a fi ulterior transportate. 

3.2.2. În limitele distanţei de siguranţă la incendiu dintre clădiri, instalaţii, alte materiale şi utilaje nu se permite depozitarea materialelor, utilajelor şi ambalajelor, parcarea mijloacelor de transport .

3.2.3. Drumurile, căile de acces, trecerile la clădirile, instalaţiile, depozitele deschise şi la sursele de apă pentru stingerea incendiilor, precum şi la scările de incendiu şi la mijloacele de stingere a incendiilor, trebuie să fie permanent libere şi să fie menţinute în stare ce asigură posibilitatea de acces. 

Unităţile serviciului de pompieri şi salvatori trebuie să fie anunţate de către administraţia locală despre închiderea autostrăzilor sau a căilor de circulaţie, pentru reparare, sau despre alte activităţi ce ar putea bloca circulaţia autospecialelor. 

Pe perioada de închidere a autostrăzilor, în locurile corespunzătoare trebuie să se instaleze semne cu indicarea direcţiei de ocolire sau să se amenajeze locuri de trecere peste sectoarele în curs de reparare şi căi de acces la sursele de apă. 

3.2.4. Construcţiile temporare trebuie amplasate faţă de alte clădiri şi instalaţii la o distanţă de minimum 15 m (cu excepţia cînd, conform altor norme, este necesară o distanţă de siguranţă la incendiu mai mare) sau lîngă pereţi antifoc. 

3.2.5. Fumatul pe teritoriul instituţiilor medicale se permite numai în locurile special amenajate pentru fumat. 
3.2.6. Se interzice aprinderea rugurilor, arderea deşeurilor şi a ambalajului în limitele stabilite de normele de proiectare a distanţei de siguranţă la incendiu. Arderea deşeurilor şi ambalajului se admite sub supravegherea personalului de deservire, în locuri amenajate special în acest scop, la o distanţă nu mai mică de 50 m pînă la clădiri şi instalaţii. 

3.2.7. Teritoriul instituţiilor şi altor obiective trebuie să dispună de iluminare exterioară, suficientă pentru găsirea imediată a surselor de apă pentru stingerea incendiului, a scărilor de incendiu exterioare, intrărilor în clădiri (instalaţii) şi a mijloacelor de stingere a incendiilor.
3.3. Întreţinerea clădirilor şi încăperilor  

3.3.1. Sistemele şi instalaţiile (protecţie antifum, instalaţii automate de protecţie contra incendiilor, sisteme de asigurare cu apă pentru stingerea incendiilor, uşi antifoc, supape şi alte dispozitive de protecţie în pereţii şi planşeele antifoc etc.) încăperilor, clădirilor şi a construcţiilor trebuie să fie întreţinute permanent în stare bună de funcţionare.

3.3.2. Dispozitivele de autoînchidere a uşilor trebuie să fie întreţinute în stare bună de funcţionare. Nu se admite montarea unor dispozitive sau mecanisme care împiedică închiderea liberă a uşilor (instalaţiilor) antifoc sau de protecţie contra fumului.

3.3.3. Defectele acoperirilor de protecţie antifoc (tencuială, vopsea specială, lac etc., inclusiv pierderea sau înrăutăţirea proprietăţilor de protecţie antifoc) ale 
elementelor de construcţie, materialelor de finisaj şi termoizolantelor combustibile, stîlpilor metalici ai utilajelor trebuie imediat lichidate.

3.3.4. Construcţiile din lemn şi ţesăturile impregnate, în conformitate cu prevederile normative, la expirarea termenului de acţiune a materialelor de impregnare şi în cazul pierderii proprietăţilor de protecţie antifoc ale componentelor, trebuie supuse impregnării în mod repetat. Starea termoprotecţiei şi a impregnărilor trebuie să se verifice minimum de 2 ori pe an.

3.3.4. În locurile de intersecţie a pereţilor, planşeelor antifoc, precum şi a elementelor de închidere cu diferite instalaţii inginereşti şi tehnologice de comunicaţie, golurile şi găurile care s-au format trebuie astupate cu mortar de construcţie sau cu alte materiale incombustibile, care asigură limita necesară de rezistenţă la foc şi etanşeitatea contra fumului şi gazelor.

3.3.5.  La reprofilarea încăperilor, schimbarea destinaţiei lor funcţionale sau la montarea noilor utilaje tehnologice trebuie să se respecte prevederile de apărare împotriva incendiilor prevăzute în normele respective de proiectare în construcţii şi tehnologice în vigoare. 

3.3.6. Ferestrele cerdacurilor, etajelor tehnice şi a subsolurilor trebuie să aibă geamuri, iar uşile lor să fie ţinute închise. Pe uşi trebuie indicat locul de păstrare a cheilor. Ferestrele îngropate de la subsolul şi demisolul clădirilor şi instalaţiilor trebuie curăţate cu regularitate de gunoiul combustibil. Nu se admite închiderea lor ermetică.

3.3.7. Scările exterioare de incendiu şi îngrădirile de protecţie de pe acoperişurile clădirilor şi instalaţiilor trebuie să se întreţină în stare perfectă şi de minimum 2 ori pe an supuse încercărilor de rezistenţă. 

 În instituţiile medicale, amplasate în localităţile rurale, trebuie să existe scări mobile (simple), cîte o scară pentru fiecare clădire. 

3.3.8. În clădirile instituţiilor medicale se interzice:

- amenajarea în clădirile cu saloane pentru bolnavi a încăperilor care nu sînt legate cu procesul de activitate medicală (cu excepţia încăperilor stabilite de normele de proiectare); 

- instalarea paturilor în coridoare, holuri şi în alte căi de evacuare; 

        - păstrarea şi utilizarea în subsoluri şi demisoluri a lichidelor uşor inflamabile (LUI) şi lichidelor combustibile (LC), buteliilor cu gaze, mărfurilor în ambalaj tip aerosol, celuloidului şi a altor materiale şi substanţe cu pericol de incendiu şi explozie;

- utilizarea cerdacurilor, etajelor tehnice, camerelor de ventilare şi a altor încăperi tehnice pentru a organiza sectoare de producţie, ateliere, precum şi pentru a depozita produse, utilaje, mobilă etc.;

- instalarea gratiilor fixe la ferestre, cu excepţia cazurilor prevăzute în normele şi regulile aprobate în modul stabilit;

- tapetarea pereţilor şi tavanelor din lemn şi vopsirea lor cu nitrovopsea sau cu vopsea de ulei, utilizarea pentru finisajul încăperilor a materialelor care degajă substanţe toxice în timpul arderii; 

- folosirea mobilierului şi inventarului confecţionat din materiale plastice,  care la ardere emit substanţe toxice;

- utilizarea furtunurilor din cauciuc şi masă plastică pentru transportul oxigenului de la butelii în saloanele spitalului; 

- amenajarea gurilor de alimentare a sobelor în saloanele spitalelor; 

- amplasarea în holurile ascensoarelor a cămărilor, chioşcurilor, gheretelor etc.;

- amenajarea depozitelor de materiale combustibile şi ateliere, precum şi amplasarea altor încăperi gospodăreşti în subsoluri şi demisoluri;

- efectuarea reprofilării încăperilor şi căilor de evacuare, fără coordonarea organelor SSMCI;

- înlăturarea uşilor vestibulurilor, holurilor, coridoarelor, tamburelor şi caselor scărilor, prevăzute de proiect;

- blocarea cu mobilă, utilaje şi alte obiecte a uşilor, trapelor de evacuare la balcoane şi lojii, a trecerilor în secţiunile învecinate şi a ieşirilor la scările exterioare de evacuare;

- curăţarea încăperilor şi spălatul hainelor, utilizînd benzină, gaz lampant şi alte LUI şi LC, precum şi încălzirea conductelor îngheţate cu ajutorul lămpii de lipit sau prin alte procedee cu utilizarea focului deschis;

- montarea geamurilor la logiile, galeriile şi la balcoanele care se referă la zonele de siguranţă în caz de incendiu;

- amenajarea în casele scărilor şi în coridoare depozite (cămare), precum şi păstrarea sub rampele scărilor şi pe podeste a diferitelor obiecte, mobilei şi a altor materiale combustibile. Sub rampa scărilor la primul etaj şi la demisol se admite amenajarea numai a încăperilor pentru punctele de reglare a încălzirii centrale, contoarelor de apă şi a tablourilor electrice, separate prin pereţi despărţitori din materiale incombustibile;

3.4. Întreţinerea căilor şi ieşirilor de evacuare 

3.4.1. Numărul căilor de evacuare, dimensiunile lor, condiţiile de iluminare şi asigurare antifum, precum şi lungimea căilor de evacuare trebuie să corespundă normelor de protecţie împotriva incendiilor a clădirilor şi instalaţiilor. 

3.4.2. Ieşirile căilor de evacuare se marchează cu indicatoare luminoase, avînd inscripţia „IEŞIRE” de culoare albă pe un fon verde.
3.4.3. Toate uşile pe căile de evacuare trebuie să se deschidă liber în direcţia ieşirii din încăperi. La aflarea persoanelor în încăperi uşile pot fi închise doar cu zăvoare interioare care se deschid uşor. 

La exploatarea căilor şi ieşirilor de evacuare se interzice: 

- blocarea trecerilor, coridoarelor, tamburelor, galeriilor, holurilor, ascensoarelor, podestelor scărilor, rampelor scărilor şi trapelor cu mobilier, utilaje, diferite materiale şi produse finite, precum şi baterea în cuie a uşilor căilor de evacuare; 

- organizarea în tamburele ieşirilor, a uscătoriilor de haine de orice construcţie, instalarea cuierelor pentru haine şi şifonierelor, păstrarea (inclusiv de scurtă durată) a tot felul de inventar şi materiale; 

- amenajarea în căile de evacuare a pragurilor, turnichetelor, uşilor glisante, turnante şi a altor instalaţii care împiedică evacuarea liberă a persoanelor; 

- utilizarea pe căile de evacuare a materialelor combustibile pentru finisajul, placajul şi vopsirea pereţilor şi tavanelor. 

- fixarea uşilor cu autoînchidere a coridoarelor, holurilor şi tamburelor în poziţie deschisă (dacă în aceste scopuri nu se utilizează dispozitive automate, care se declanşează la izbucnirea incendiului)

- montarea geamurilor sau închiderea jaluzelelor zonelor de aer în încaperile de scări antifum; 

- înlocuirea sticlei armate cu sticlă obişnuită la uşile cu geamuri şi supralumini (ferestruici); 

3.4.4. În încăperile cu aglomerări, în cazul deconectării energiei electrice, personalul de deservire trebuie asigurat cu lanterne electrice. Numărul de lanterne se stabileşte de către conducător, ţinînd cont de specificul obiectivului, prezenţa personalului de serviciu, numărul total de persoane în clădire, dar nu mai puţin de o lanternă pentru fiecare lucrător al personalului de serviciu. 

3.4.5. Covoarele şi alte tipuri de învelişuri pentru pardoseli, în încăperile aglomerate, trebuie bine fixate pe pardoseală.
        3.3.5. Întreţinerea reţelelor şi instalaţiile electrice

        3.5.1. Montarea şi exploatarea instalaţiilor electrice trebuie să se efectueze conform Normelor de montare a instalaţiilor electrice (NMIE), Regulilor de exploatare tehnică a instalaţiilor electrice de către consumător (RET), Regulilor tehnicii securităţii la exploatarea instalaţiilor electrice de către consumatori (RTS) şi altor acte normative.

       3.5.2. Motoarele electrice, aparatele de comandă, aparatura de pornire şi reglare, aparatura pentru control şi măsurare şi de protecţie, utilajele auxiliare şi 
conductoarele electrice trebuie să aibă gradul de protecţie în corespundere cu clasa zonei conform NMIE, precum şi să dispună de aparate de protecţie contra curentului de scurtcircuit şi de suprasarcină.

       3.5.3. În toate încăperile, indiferent de destinaţie, care după terminarea lucrărilor se închid şi nu se controlează de către personalul de serviciu, toate instalaţiile şi aparatele electrice trebuie deconectate (cu excepţia iluminatului de serviciu şi de avarie, instalaţiilor automate de stingere şi semnalizare a incendiului, precum şi instalaţiilor electrice care funcţionează 24 de ore, conform prevederilor tehnologice).

       3.5.4. Nu se admite trasarea liniilor aeriene de transport a energiei electrice şi a conductoarelor electrice exterioare deasupra învelitorilor combustibile, acoperişurilor de protecţie şi a depozitelor deschise de materiale combustibile.

3.5.5. La exploatarea instalaţiilor electrice se interzice:

- utilizarea aparatelor electrice şi dispozitivelor în condiţii care nu corespund recomandărilor (instrucţiunilor) întreprinderilor-furnizoare, sau cu defecte, care pot conduce la izbucnirea incendiilor, precum şi exploatarea conductoarelor şi cablurilor electrice cu izolaţie defectată sau cu izolaţie ce şi-a pierdut capacităţile de protecţie;

- utilizarea prizelor, întrerupătoarelor şi a altor mijloace şi dispozitive electrice deteriorate;

- acoperirea cu hîrtie, ţesătură şi cu alte materiale combustibile a becurilor şi corpurilor de iluminat, precum şi exploatarea lor fără capacele de protecţie;

- utilizarea fierelor de călcat, plitelor, fierbătoarelor electrice şi altor aparate electrice de încălzit fără suporturi din materiale incombustibile;

- lăsarea fără supraveghere a aparatelor electrice de încălzit, televizoarelor, aparatelor de radio etc. conectate la reţea;

- utilizarea aparatelor electrice de încălzit nestandardizate (improvizate), utilizarea siguranţelor fuzibile necalibrate sau a altor aparate improvizate de protecţie contra curenţilor de scurtcircuit şi suprasarcinilor;

- montarea conductoarelor electrice şi a liniilor de cablu tranzitare prin încăperile de depozitare, precum şi prin zonele cu pericol de incendiu şi explozie-incendiu.
3.5.6. Nu se admite montarea într-un singur tub, furtun metalic, fascicul, canal închis al elementelor de construcţie a circuitelor de iluminat (de avarie şi de lucru), precum şi a cablurilor de alimentare şi de comandă.
3.5.7. Indicatoarele luminoase “Ieşire” trebuie să fie în stare perfectă şi conectate permanent. 
3.5.8. Corpurile electrice de iluminat portative trebuie executate cu utilizarea conductoarelor electrice elastice prevăzute cu capace din sticlă, precum şi protejate cu plase de siguranţă şi dotate cu cîrlige pentru suspendare.
  3.5.9. Nu se admite exploatarea aparatelor electrice fără termoregulatoarele (sau defectate), prevăzute de producător.

  3.6. Întreţinerea sistemelor de încălzire şi ventilare 

  3.6.1. Înainte de începerea sezonului de încălzire toate sobele, centralele termice, termogeneratoarele şi caloriferele, precum şi alte aparate şi sisteme de încălzit trebuie verificate şi reparate. Nu se admite exploatarea sobelor şi a altor aparate de încălzit cu defecte. 

 3.6.2. Sobele şi alte aparate de încălzit, conform normelor stabilite, trebuie să aibă straturi (spaţii) antifoc care să le separe de elementele combustibile, precum şi plăci metalice fără defecte în faţa uşiţei de alimentare, cu dimensiuni de minimum 0,5x0,7 m, montate pe pardoselile din lemn sau din alte materiale combustibile. 

 3.6.3. Înlăturarea funinginii din canalele de fum şi din sobe trebuie să se efectueze către începutul, iar apoi pe tot parcursul sezonului de încălzire minimum o dată: 

a) în 3 luni - pentru sobele de încălzit; 

b) în 2 luni - pentru sobele şi focarele cu funcţionare continuă; 

c) în lună - pentru plitele de bucătărie şi alte plite cu funcţionarea continuă (de lungă durată). 

3.6.4. La conductele de combustibil, la fiecare injector al cazanului şi instalaţiilor cu termogeneratoare trebuie montate minimum două ventile: unul la focar, iar altul la rezervorul de combustibil. 

3.6.5. La exploatarea centralelor termice şi a altor instalaţii de producere a căldurii  în instituţii se interzice: 

- primirea la lucru a persoanelor care nu au urmat cursuri speciale de instruire şi nu au obţinut certificatele de calificare corespunzătoare; 

- păstrarea combustibilului lichid în încăperile centralelor termice şi a termogeneratoarelor; 

- utilizarea în calitate de combustibil a deşeurilor petroliere şi a altor LUI şi LC, care nu sînt prevăzute de condiţiile tehnice pentru exploatarea utilajului. 

- exploatarea instalaţiilor de producere a căldurii în cazurile scurgerii de combustibil (gaze) din sistemele de alimentare; 

- alimentarea cu combustibil în cazul stingerii injectoarelor sau a arzătoarelor de gaze; 

- aprinderea instalaţiilor fără purjarea lor în prealabil; 

- funcţionarea utilajului în cazul în care aparatele de control şi reglare au defecte sau sînt deconectate, precum şi în lipsa lor; 

- uscarea materialelor combustibile deasupra cazanelor şi conductelor de abur. 

3.6.6. La exploatarea sobelor de încălzire se interzice: 

- lăsarea fără supraveghere a sobelor aprinse 

- aşezarea combustibilului şi a altor substanţe şi materiale combustibile pe placa metalică din faţa uşiţei de alimentare; 

- utilizarea pentru aprindere a benzinei, gazului lampant, motorinei şi a altor LUI şi LC; 

- aprinderea focului în timpul cînd în încăpere se desfăşoară adunări sau alte activităţi în masă; 

- utilizarea cărbunelui sau a gazului pentru încălzirea sobelor care nu sînt prevăzute pentru aceste tipuri de combustibil; 

- utilizarea canalelor de gaze sau de ventilare în calitate de coş de fum; 

- supraîncălzirea sobelor. 

3.6.7. Încălzirea sobelor în clădiri şi instalaţii  trebuie să înceteze cu minimum 2 ore înainte de terminarea zilei de muncă, iar în spitale şi alte obiective, în care 
permanent se află persoane (24 din 24 ore) - cu 2 ore înainte de culcare. Cenuşa şi zgura, scoase din focare, trebuie stropite cu apă şi transportate în locuri repartizate special în acest scop. 

3.6.8. Nu se admite instalarea sobelor de metal, care nu corespund prevederilor privind protecţia împotriva incendiilor, expuse în standarde şi prescripţii tehnice. La instalarea temporară a sobelor de metal şi a altor tipuri de sobe uzinare, în încăperile căminelor, în clădirile administrative, sociale şi auxiliare ale instituţiilor trebuie să se respecte indicaţiile (instrucţiunile) întreprinderilor-furnizoare care produc acest tip de producţie, precum şi condiţiile prevăzute în normele de proiectare referitor la sistemele de încălzire. 

3.6.9. Distanţa de la sobă pînă la mărfuri, stelaje, tejghele, dulapuri şi alte utilaje trebuie să fie de minimum 0,7 m., iar de la uşa sobei - de minimum 1,25 m. 

3.6.10. În cerdacuri coşurile de fum şi pereţii prin care trec canalele de fum trebuie să fie văruiţi. 

3.6.11. Coşurile de fum ale centrelor termice, instalaţiilor de cazane care se alimentează cu combustibil solid, trebuie utilate cu stingătoare de scîntei. 

3.6.12. Nu se admite trecerea centralelor termice, încorporate în clădirile instituţiilor , de la alimentarea cu combustibil solid la cel lichid. 

3.6.13. Dispozitivele de reţinere a focului (registre, şubere, clapete etc.) în conductele de aer, dispozitivele de blocare a sistemelor de ventilare cu instalaţiile automate de semnalizare de incendiu sau de stingere a incendiului, dispozitivele automate de deconectare a ventilaţiei în caz de incendiu, trebuie să fie controlate în termenele stabilite şi să se întreţină în stare perfectă. 

3.6.14. La exploatarea sistemelor de ventilare şi de condiţionare a aerului se interzice: 

- de a lăsa deschise uşile camerelor de ventilare; 

- de a închide canalele de aspiraţie, găurile şi grătarele; 

- de a racorda aparatele de încălzire cu gaze la conductele de aer; 

- de a arde depunerile de grăsime, praful şi alte substanţe combustibile acumulate în conductele de aer. 

3.6.15. Camerele de ventilare, cicloanele, filtrele, conductele de aer trebuie să se cureţe de prafurile combustibile şi deşeurile industriale în termenele stabilite prin ordinul din cadrul instituţiei. 

Pentru încăperile cu pericol de explozie-incendiu şi de incendiu conducătorul instituţiei trebuie să elaboreze modalitatea de curăţare a sistemelor de ventilare prin metode nepericuloase. 

3.6.16. În încăperile (instalaţiile) cu pericol de explozie-incendiu şi de incendiu nu se admite funcţionarea utilajelor tehnologice cu hidrofiltrele defectate sau deconectate, cu filtrele uscate, captatoarele de praf şi cu alte dispozitive ale sistemelor de ventilare (aspirare) defectate. 

3.6.17. Pentru a preveni pătrunderea în ventilatoarele, care înlătură praful combustibil, a fibrelor şi altor deşeuri, în faţa ventilatoarelor trebuie să se instaleze captatoare de pietre, iar pentru extragerea obiectelor metalice - captatoare magnetice. 

3.6.18. La conductele de transport pneumatice şi de aer ale sistemelor de aspiraţie locală trebuie prevăzute guri (ferestruici) pentru revizii periodice, curăţarea sistemelor şi pentru stingerea incendiului în caz de izbucnire. Gurile de revizii trebuie situate la maximum 15 m una de alta, precum şi la teuri, la cotituri, în locurile de trecere a conductelor prin pereţi şi planşee. 

3.6.19. Filtrele pentru curăţarea aerului, îndepărtat de la captatoarele de praf ale maşinilor şi agregatelor, trebuie instalate în încăperi izolate. 

3.6.20. În procesul de recirculaţie, aerul care conţine praf, îndepărtat de la utilaje, trebuie supus curăţării în două trepte, cu folosirea filtrelor. 
3.7. Întreţinerea reţelelor şi rezervoarelor de apă pentru stingerea incendiilor 

3.7.1. Reţelele de apă pentru incendii trebuie să se menţină în stare bună de 
funcţionare şi să asigure debitul de apă necesar, conform normelor pentru stingerea incendiilor. Verificarea capacităţii lor de funcţionare trebuie să se facă minimum de două ori pe an (primăvara şi toamna). 

3.7.2. Hidranţii de incendiu exteriori trebuie să se menţină în stare bună de funcţionare, iar pe timp de iarnă trebuie să fie termoizolaţi şi curăţaţi de gheaţă şi zăpadă. 

3.7.3. La deconectarea unor sectoare de conducte de apă şi a unor hidranţi exteriori, sau la micşorarea presiunii în reţea sub valoarea necesară, trebuie informat serviciul de pompieri şi salvatori. 

3.7.4. Serviciul energetic al instituţiei trebuie să asigure alimentarea permanentă a motoarelor electrice ale pompelor de incendiu cu energie. 

3.7.5. La hidranţii exteriori şi la rezervoarele de apă (sursele de apă), precum şi în direcţia de mişcare spre ele trebuie instalate indicatoarele respective (volumice cu corp de iluminat sau plate cu acoperiri reflectorizante). Cifrele de pe indicatoare, care indică distanţa pînă la sursa de apă, trebuie să fie clare. 

3.7.6. Hidranţii interiori de incendiu trebuie să fie completaţi cu furtunuri şi ţevi de refulare, precum şi cu o pîrghie pentru deschiderea ventilului. Furtunul trebuie să fie permanent unit la ţeavă şi la hidrant. Minimum o dată în 6 luni trebuie să se efectueze reînfăşurarea furtunurilor într-o nouă cută. 

3.7.7. În încăperile staţiei de pompare trebuie să fie afişate schema generală de aprovizionare cu apă pentru incendiu şi schema de legătură a pompelor. Pe fiecare vană şi pompă de majorare a presiunii trebuie indicată destinaţia lor. Modul 
de conectare a pompelor de majorare a presiunii trebuie stabilit în instrucţiuni. 

3.7.8. Încăperile staţiilor de pompare ale reţelei de apă pentru incendiu din localităţile rurale trebuie să aibă legătură telefonică directă cu unităţile serviciului de pompieri şi salvatori. 

3.7.9. Electrovanele, instalate pe conductele de ocolire a apometrelor (debitmetrelor), trebuie să fie verificate privind capacitatea de funcţionare minimum de 2 ori pe an, iar pompele de incendiu - în fiecare lună. 

3.7.10. Dacă pe teritoriul obiectivului sau în apropierea lui (în raza de 200 m) există surse de apă naturale sau artificiale (rîuri, lacuri, bazine, gradiere etc.) trebuie să se amenajeze căi de acces la ele cu platforme (dane) cu îmbrăcămintea dură, avînd dimensiunile de minimum 12x12 m pentru autospecialele de intervenţie şi captarea apei în orice anotimp al anului. Menţinerea în pregătire permanentă a bazinelor de apă, a căilor de acces la sursele de apă şi la instalaţiile de captare a apei revine pe seama instituţiilor respective (în localităţile rurale - pe seama autorităţilor administraţiei publice locale). 

3.7.11. Turnurile de apă trebuie amenajate cu dispozitive pentru captarea apei de către tehnica de incendiu în orice perioadă a anului. Nu se admite folosirea rezervei de apă din rezervoarele turnurilor în scopuri menajere şi industriale. 

3.8. Întreţinerea instalaţiilor de semnalizare şi stingere a incendiilor, sistemelor de protecţie antifum, de înştiinţare a persoanelor în caz de incendiu şi de dirijare a evacuării 

3.8.1. Lucrările reglementare privind deservirea tehnică (DT) şi reparaţia preventivă planificată (RPP) a instalaţiilor automate de semnalizare şi stingere a incendiilor, sistemelor de protecţie antifum, de înştiinţare a persoanelor în caz de incendiu şi de dirijare a evacuării trebuie să se desfăşoare conform planului-grafic anual, elaborat, ţinînd cont de documentaţia tehnică a uzinei-furnizoare şi de termenele efectuării lucrărilor de reparaţie. DT şi RPP trebuie să se execute de către personalul de deservire şi organizaţiile specializate care dispun de licenţă, pe bază de contract. 

În perioada de executare a lucrărilor de DT sau de reparaţie care necesită deconectarea instalaţiei (a unor linii, detectoare), conducătorul instituţiei este obligat să ia măsurile necesare de protecţie împotriva incendiilor clădirilor, instalaţiilor, încăperilor şi utilajelor tehnologice. 

3.8.2. În încăperea dispeceratului (postului de incendiu) trebuie afişate instrucţiunile privind succesiunea acţiunilor întreprinse de personalul operativ (de serviciu) la primirea semnalelor de incendiu sau de defectare a instalaţiilor (sistemelor) automate de incendiu. Dispeceratul (postul de incendiu) trebuie asigurat cu legătură telefonică şi cu lanterne electrice în stare de funcţionare (minimum 3 bucăţi). 

3.8.3. Instalaţiile automate de incendiu trebuie să se menţină în stare bună de funcţionare şi de pregătire permanentă, să corespundă documentaţiei de proiect. 

Nu se admite trecerea instalaţiilor de la declanşarea automată la cea manuală, cu excepţia cazurilor prevăzute de norme şi reguli. 

3.8.4. Buteliile şi rezervoarele instalaţiilor de stingere a incendiilor în care masa substanţelor de stingere şi presiunea sînt mai mici cu 10% şi mai mult decît valorile de calcul, se supun încărcării suplimentare sau reîncărcării. 

3.8.5. Dispersoarele pentru refularea apei ale instalaţiilor de sprinkler (drencer) în locurile cu pericol de deteriorare mecanică trebuie să se protejeze cu îngrădiri speciale ce nu influenţează la propagarea căldurii şi nu produc schimbări în zona lor de dispersare. 

Nu se admite instalarea dopurilor şi obturatoarelor în locul dispersoarelor de refulare a apei defecte sau deschise. 

3.8.6. Staţia de stingere a incendiilor trebuie să se asigure cu o schemă de legătură şi cu instrucţiuni pentru dirijarea instalaţiei în caz de incendiu. 

La fiecare aparat de control şi semnalizare (ACS), trebuie aplicat un panou cu indicarea încăperilor protejate, tipului şi numărului dispersoarelor pentru refularea apei în secţiile instalaţiei de protecţie. Robinetele şi vanele trebuie numerotate conform schemei de legătură. 

3.8.7. În caz de incendiu sistemele de înştiinţare trebuie să asigure, conform planului de evacuare, transmiterea semnalelor concomitent în toată clădirea (instalaţia) sau selectiv în unele sectoare separate (etaje, secţii etc.). 

Modul de utilizare a sistemelor de înştiinţare trebuie stabilit în instrucţiunile de exploatare şi în planurile de evacuare, cu indicarea persoanelor autorizate să pună în funcţie sistemele în caz de incendiu. 

3.8.8. La clădirile, care nu necesită mijloace tehnice de înştiinţare a persoanelor în caz de incendiu, conducătorul obiectului trebuie să stabilească modul de înştiinţare în caz de incendiu şi să numească persoanele responsabile pentru înştiinţare. 

3.8.9. Aparatele de înştiinţare (difuzoarele) trebuie să fie fără reglator de sunet şi conectate la reţea fără dispozitive demontabile. 

3.8.10. La asigurarea siguranţei de transmitere a textelor de înştiinţare şi de dirijare a evacuării se admite folosirea reţelelor interioare de radiodistribuţie şi a altor reţele de radiodifuziune care sînt la obiectiv. 
 3.9.Întreţinerea tehnicii pentru stingerea incendiilor şi a mijloacelor de primă intervenţie la stingerea incendiului 

3.9.1. Autospecialele şi motopompele trebuie ţinute în remize sau în boxe speciale destinate în acest scop, cu sisteme de încălzire (t° nu mai mică de 10°C), alimentate cu energie electrică, legătură telefonică, pardoseală din îmbrăcăminte dură, porţi cu izolaţie termică, alte dispozitive şi utilaje necesare pentru asigurarea condiţiilor normale de lucru a efectivului de pompieri şi salvatori. 

3.9.2. Se interzice categoric demontarea echipamentului tehnico-incendiar de pe autospeciale şi utilizarea lui în alte scopuri. 

3.9.3. Autospecialele şi motopompele, precum şi tehnica adoptată şi reutilată pentru stins incendii, trebuie completate cu echipamente tehnico-incendiare, alimentate cu combustibil, substanţe de stingere şi întreţinute în stare bună de funcţionare. Modul de deplasare a tehnicii la stingerea incendiilor se stabileşte prin orarul de intervenţii şi planul de aplicare a mijloacelor şi forţelor la stingerea incendiilor, aprobat de autorităţile administraţiei publice locale. 

3.9.4. Pentru fiecare motopompă, unitate tehnică adoptată (reutilată) pentru stingerea incendiilor, trebuie numit un motorist (şofer) cu o pregătire specială. La instituţie trebuie determinat modul de transportare la locul incendiului a motopompelor. 

3.9.5. Încăperile, clădirile şi instalaţiile trebuie asigurate cu mijloace de primă intervenţie în caz de incendiu, conform anexei nr.2  

3.9.6. Mijloacele de primă intervenţie trebuie să se întreţină conform datelor din fişa lor tehnică şi condiţiile specificate în anexa nr.2. Nu se admite utilizarea mijloacelor de stingere a incendiilor care nu dispun de certificatele corespunzătoare.
IV. Regulile  de apărare împotriva incendiilor pentru unele subdiviziuni                                                        medicale
4.1. Secţiile (cabinetele) de fizioterapie. 
4.1.1. Suprafaţa încăperilor cabinetelor de fizioterapie trebuie să corespundă  normativul 6 m2 la 1 banchetă de proceduri. Instalarea banchetelor suplimentare este interzisă. 
4.1.2. Îngrădirea panourilor electrice din cabinetele de fizioterapie se  efectuiază în aşa mod, încît să permită accesul liber pentru deservirea acestora, precum şi deconectarea rapidă în caz de necesitate. Cheile de la panuuri se păstrează la asistenta medicală superioară.
4.1.3.  Toate aparatele electrice trebuie să se menţină în stare tehnică bună, să aibă paşaportul tehnic de la uzina producătoare, schema electrică.
4.1.4. Toate prizele electrice trebuie să fie marcate cu indicarea tensiunii curentului electric ( 220W;36W;12W, etc.).  
4.1.4. Încălzirea parafinei şi ozocheritei trebuie să se efectueze în încăperi (locuri de lucru) special amenajate cu aparate de încălzire destinate acestui scop sau asupra băii de apă. Mesele pe care se instalează aceste încălzitoare se acoperă cu materiale izolante. Încălzirea parafinei şi ozocheritei la foc deschis se interzice.  Coşurile de ventilare din aceste încăperi se instalează la o înălţime nu mai mică de 2m mai sus de acoperişul clădirii.
4.1.5.  Deservirea tehnică a aparatelor şi a dispozitivelor cabinetelor de fizioterapie, precum şi reparaţia acestora, trebuie să se îndeplinească de specialişti, care au trecut pregătirea specială (confirmată prin legitimaţie) în acest domeniu. Examenul profilactic al aparatelor se execută conform recomandărilor indicate în paşaportul tehnic al producătorului şi termenii stabiliţi cu înlăturarea neajunsurilor depistate.
4.2. Laboratoarele
4.2.1. Laboratoarele se amplasează în încăperi separate de subdiviziunile curative.

4.2.2. Colaboratorii laboratoarelor sunt obligaţi să cunoască gradul de pericol incendiar şi exploziv al substanţelor şi materialelor care sunt utilizate în laborator şi să îndeplinească cerinţele securităţii antiincendiare în timpul lucrului cu acestea.  

4.2.3. Cantităţile materialelor uşor inflamabile păstrate in încăperile de lucru nu trebuie să depăşească necesităţile de lucru pentru o zi.  .    
4.2.4. Materialele uşor inflamabile trebuie să fie păstrate în vase de sticlă rezistentă, închise ermetic şi ambalate în lăzi de metal, care sunt căptuşite înăuntru cu foi de asbest. Păstrarea acestor materiale în ambalaj de polietilenă se interzice.
4.2.5. Substanţele chimice folosite în laborator trebuie păstrate separat. Se interzice categoric păstrarea în nemijlocită apropriere a substanţelor, care la întrarea lor în reacţie pot provoca explozie sau incendiere. 
4.2.6. Suprafeţele de lucru ale meselor, stelajelor, dulapurilor de ventilare, destinate pentru lucru cu substanţe cu pericol sporit de incendiere, se confecţionează din materiale nearzătoare. Lucrul cu acizi şi alte substanţe agresive  se efectuiază pe suprafeţe prelucrate cu substanţe anticorozive.
4.2.7. Toate lucrările de laborator legate cu eventuala eliminare a vaporilor sau gazelor care prezintă pericol de explozie sau incendiere trebuie să se petreacă numai în dulapuri cu ventilare, confecţionate din materiale nearzătoare şi în stare de bună funcţionare.  
4.2.8. Baloanele cu gaze inflamabile (comprimate sau lichefiate) trebuie să fie păstrate în afara clădirii laboratorului, în cutii de metal cu găuri pentru ventilare.
4.2.9. Toate încăperile laboratorului trebuie să fie dotate cu sisteme de ventilare, care urmează a fi puse în funcţie nu mai tîrziu de 5 minute după începutul lucrului şi deconectate după terminarea acestuia.
4.2.7. Aragazurile folosite în laborator trebuie să fie amplasate în strictă conformitate cu cerinţele proiectului. Schimbul locului acestora se permite numai cu acceptul  organelor supravegherii  de stat a măsurilor contra incendiilor.
4.2.10. În laboratoare se interzice: 
- păstrarea substanţelor uşor inflamabile la o distanţă mai mică de 1m de sursele de foc şi aparatele de încălzire;
       -  vărsarea în sistemul de canalizare a substanţelor inflamabile utilizate;   

       - lucrul de unu singur în laborator cu substanţele cu pericol sporit de incendiere sau explozie;

       - spălatul podelelor din încăperilor cu benzină, gaz de lampant, alte soluţii  şi substanţe cu pericol sporit de incendiere; 
       - părăsirea locului de lucru, fără a deconecta aparatele şi dispozitivele de încălzire sau altor surse de foc;
       - încălzirea la foc deschis sau pe suprafeţele aparatelor electrice a vaselor cu substanţe cu pericol sporit de incendiere.
        4.3. Secţiile oxibaroterapie (barocamerele)
        4.3.1. Încăperile secţiilor oxibaroterapie (barocamerelor) trebuie să fie separate de alte încăperi prin pereţi rezistenţi la acţiunea focului. Amplasarea secţiilor oxibaroterapie (barocamerelor) în încăperile subsolurilor şi semisubsolurilor se interzice.

        4.3.2. Încăperile în care se află barocamerele trebuie să aibă nu mai puţin de 2 ieşiri de evacuare, care să permită trecerea liberă a brancardelor pe rotile. Uşile acestor încăperi trebuie să se deschidă liber în afară şi să nu aibă dispozitive de încuiere (lăcată, zăvor, etc.) Barocamerele şi alte aparate trebuie amplasate în aşa mod ca să nu creeze obstacole pentru evacuare.
        4.3.3. Podelele, pereţii şi podurile încăperilor în care se află barocamerele trebuie să fie acoperite cu materiale rezistente la acţiunea focului. Vopsirea suprafeţelor cu vopsele uleioase se interzice. 
        4.3.4. Perdelele sau jaluzelele predestinate pentru apărarea barocamerilor de acţiunea directă a razelor solare trebuie să fie confecţionate din  materiale rezistente la acţiunea focului.
        4.3.5. În încăperile secţiilor oxibaroterapie se permite numai încălzirea centralizată.

        4.3.6. Încăperile secţiilor oxibaroterapie (barocamerelor) trebuie să fie dotate cu legătură telefonică, instalaţii automate de semnalizare şi stingere a incendiului, iluminare de serviciu şi de avarie, sisteme de ventilare, gazoanalizatoare automate pentru controlul conţinutului de oxigen în încăperi. 

       4.3.7. Aparatele, dispozitivele, iluminatoarele folosite în încăperile în care se află barocamerele trebuie să aibă permisiunea producătorului de a fi exploatate în condiţii cu conţinut sporit de oxigen.
       4.3.8. Alimentarea barocamerelor cu oxigen trebuie să fie efectuată centralizat. Baloanele cu oxigen se instalează în afara încăperilor în care se află barocamerele, în dulapuri de metal şi sub lăcat. Eliminarea oxigenului din barocameră după finalizarea şedinţei de tratament  trebuie efectuată în exteriorul clădirii în care aceasta se află.
      4.3.9. Barocamerele, baloanele şi conductele de oxigen, reţeaua electrică, aparatele şi dispozitivele, mijloacele de legătură, instalaţiile automate de semnalizare, mijloacele de stingere a incendiului, starea căilor de evacuare, etc. regulat, dar nu mai rar de o dată în 10 zile, trebuie să fie verificate de către personalul secţiei oxibaroterapie. În cazul depistării neajunsurilor petrecerea şedinţelor de tratament se stopează pînă la înlăturarea acestora.

      4.3.10.  În timpul exploatării barocamerelor se interzice:

     -  plasarea în barocameră a pacienţilor îmbrăcaţi în haine din ţesuturi sintetice; 

     - părăsirea de către personalul medical a încăperii  în care se află barocamerele în timpul şedinţelor de tratament sau sustragerea de la supravegherea pacientului, care se află în barocameră;

     -  exploatarea barocamerelor fără asigurarea contactului acestora cu pămîntul;

     -  ridicarea supra normei admise a presiunii oxigenului şi admiterea micşorării umedităţii relative a oxigenului în barocamere;

     - admiterea şi păstrarea în încăperile în care se află barocamerele a substanţelor inflamabile şi a materialelor arzătoare, inclusiv mijloacelor de pansament;

     - exploatarea aparatelor, dispozitivelor şi reţelelor electrice la care au fost depistate defecţiuni;

     - utilizarea în încăperile în care se află barocamerele a dispozitivelor de încălzire cu reşou deschis;

      4.4. Sălile de operaţii, secţiile de anesteziologie, reanimare, terapie intensivă
      4.4.1. Uşile şi coridoarele sălilor de operaţii, secţiilor de reanimare, terapie intensivă,  anesteziologie şi alte încăperi a blocului operator trebuie să permită transportarea liberă a pacienţilor pe brancardele cu rotile.          
      4.4.2. Pentru evitarea aprinderii substanţelor narcotice se recomandă, ca resturile rămase in aparatele de narcoză (inhalare), să fie acumulate în vase ermetice. Eterul se toarnă atent pentru a nu permite răspîndirea lui pe suprafeţele de lucru. Se interzice aruncarea  substanţelor utilizate pentru narcoză în sistemul de canalizare
      4.4.3.Mesele de operaţii, aparatajul şi utilajul folosit în sălile de operaţii, secţiile de reanimare şi terapie intensivă  trebuie să aibă conectare cu pămîntul. Se interzice folosirea în lucru a aparatelor defectate, care pot provoca scîntee.         

      4.4.4. Temperatura suprafeţelor deschise a aparatelor din sălile de operaţii şi reanimare nu poate depăşi 1200 C.
      4.4.5. Se interzice efectuarea în sălile de operaţii şi reanimare a turnării gazelor dintr-un balon în altul.
      4.4.6.  Umeditatea relativă a aerului din sala de operaţii se verifică înainte şi în timpul operaţiei cu ajutorul hidrometrului sau psihrometrului. Se interzice de a folosi pentru narcoză substanţe narcotice şi anastetice, dacă umeditatea aerului în sala de operaţii este mai joasă de 55%.       
      4.4.7. Pentru evitarea fenomenului de electrizare se recomandă; 

      - îmbrăcămintea personalului medical din sălile de operaţii şi a bolnavilor trebuie să fie confecţionată din bumbac şi să nu fie  supra uscată. Păstrarea hainelor şi încălţămintei personalului medical trebuie să fie organizată într-o încăpere cu umeditatea nu mai mică de 80%. Se interzice purtarea hainelor de lînă, mătase, materiale sintetice, care în timpul mişcărilor se electrizează şi pot aduce la acumularea particulelor electrice pe corp;    

       - încălţămintea trebuie să fie cu talpă din piele, suplimentar se încalţă bahilele din bumbac, se interzice încălţămintea cu talpa de mase plastice sau cauciuc. 

       - personalului este interzis să poarte în sălile de operaţii brăţare, inele, lănţujele şi alte obiecte din metal;  

       - mînile şi faţa personalului  şi bolnavilor trebuie să fie curate, să nu conţină urme de unsori,  ruj, unguente şi alte componente cosmetice, părul trebuie acoperit cu căciuliţă din bumbac.     

      4.5. Farmaciile şi depozitele   

      4.5.1. În depozitele unde se păetrează materiale cu pericol înalt de incendiere sau explozie (vopsea, lacuri,dizolvanţi chimici), butilii cu gaze comprimate (propan, butan, metan, oxigen e.t.c.), substanţe în stare de aerosol, pe partea exterioară a uşilor (porţilor) se instalează o cartelă informaţională, în care se indică gradul de pericol de incendiere sau explozie a materialelor depozitate, cantitatea maximal admisibilă de păstrare (butiliile-bucăţi) şi măsurile de protecţie in timpul stingerii incendiului.

       4.5.2. În depozite este interzis;  

           - păstrarea bunurilor materiale de uz casnic, amenajarea camerilor de odihnă, şi alte servicii auxiliare;  

           - depozitarea materialelor în grămezi, amplasarea lor in apropierea caloriferelor şi aparatelor electrice;                                                                                                                        

            - instalarea  dispozitivelor de eluminare pe acoperişurile clădirilor construite din materiale cu gradul înalt de incendiere; 
           - despachetarea materialelor din ambalaje în încăperile depozitului;
           - intrarea transportului in depozite;
           - intrarea în încăperile depozitului, unde se păstrează substanţe chimice sau  agresive, în haine şi încălţăminte umedă (pentru evitarea intrării în reacţie a apei cu aceste substanţe).
        4.5.3. Nu se permite păstrarea materialelor uşor inflamabile şi explozive  împreună cu alte materiale.

        4.5.4. În cazul, cînd farmacia este amplasată în aceaş clădire cu spitalul sau alte construcţii, ea se desparete printr-un perete protector de incendiu. Farmaciile se amplasează la etajul 1, şi dispune de intrare separată.
        4.5.5. Materialele din mase plastice se păstează în încăperi amenajate cu sisteme de ventilare, uscate, de la pereţi şi aparatele de încălzire. În aceste încăperi nu se permite de folosit surse de foc deschis.
        4.5.6. Deplasarea sau mutarea în interiorul depozitului a materialelor cu pericol de explozie, incendiere şi toxice se efectuază folosind cărucioare speciale pe rotile sau cu antrenarea a nu mai puţin de două persoane.

        4.6. Încăperile cabinetelor de imagistică, arhivele de păstrare a peliculelor 
               radiologice
        4.6.1. Păstrarea peliculelor în cabinetele de imagistică se permite în cantitate de pînă la 3kg. Peliculele se păstrează în dulapuri(lăzi) de metal amplasate la o distanţă nu mai mică de 1m de la aparatele de încălzire sau sistemele electrice. În încăperile în care sînt instalate asemenea dulapuri nu se admite fumatul şi utilizarea diferitelor aparate de încălzire. Peliculele ne folosite se păstrează în cutiile şi ambalajul standard. 
        4.6.2. Uşile încăperilor cabinetelor de imagistică şi arhivelor de păstrare a peliculelor se confecţionează din materiale rezistente la foc. 
        4.6.3. Rafturile şi dulapurile arhivelor se amplasează cu respectarea următoarelor cerinţe;  

            - lăţimea trecerilor dintre rîndurile de rafturi sau dulapuri  -1,0-1,2m; 

            - distanţa dintre rafturi (dulapuri) – 0,75m;  

            - distanţa de la pereţii exteriori pînă la rafturi (dulapuri) – 0,75m;             

 4.6.4. Arhivele de păstrare a peliculelor radiologice cu volumul peste 200 kg trebuie amplasate în clădiri izolate, iar cele cu volumul sub 200 kg se admite să se amplaseze în încăperile clădirilor separate cu pereţi şi planşee antifoc de tipul 1. Distanţa dintre arhivă şi clădirile vecine trebuie să fie de minimum 15 m.
 4.6.5. Într-o singură secţie a arhivei se admite păstrarea a maximum 200 kg de peliculă. Fiecare secţie trebuie să aibă ventilaţie prin aspiraţie autonomă. Uşile din secţii trebuie să se deschidă în exterior. Raportul dintre aria ferestrelor şi aria pardoselii în arhive trebuie să fie de minimum 1:8. 
4.6.4. Arhivele trebuie să aibă încălzire centralizată. Nu se admite încălzirea cu abur, sobe din metal, precum şi sobe temporare cu ţevi din metal.
4.6.6. În încăperile arhivei nu se admite instalarea tablourilor electrice, dispozitivelor de deconectare, soneriilor electrice, dispozitivelor de conectări cu fişă. În zilele nelucrătoare instalaţiile electrice în arhive trebuie deconectate. 
4.6.7. Arhivele se utilează cu filmostate (din lemn, căptuşite cu metal deasupra asbestului) sau dulapuri metalice, compartimentate în secţii cu adîncimea şi lungimea de maximum 50 cm. Distanţa dintre dulapuri şi pereţi, ferestre, tavan şi pardoseală  trebuie să fie de minimum 0,5 m.
V. Modalitatea de acţionare în caz de incendiu
5.1. În cazul izbucnirii unui incendiu pe teritoriul instituţiei medicale sarcina primordială a întregului personal este salvarea oamenilor. 

5.2. Conducătorul instituţiei, subdiviziunii, personalul medical de serviciu în cazul pericolului sau izbucnirii unui incendiu sunt obligaţi: 
să comunice urgent despre aceasta serviciului de pompieri şi salvatori, indicînd adresa obiectivului, locul izbucnirii şi dimensiunile aproximative ale incendiului, eventualul pericol (în primul rînd pentru viaţa oamenilor), numele său şi prenumele, funcţia, numărul telefonului de contact; 

- să înştiinţeze conducerea ierarhic superioară;
- să alerteze echipa benevolă de pompieri, iar în caz de necesitate tot personalul medical şi auxiliar;  

- să organizeze imediat evacuarea bolnavilor şi a personalului din zonele periculoase (în primul rînd din încăperile (clădirile) unde a izbucnit incendiul), concentrarea acestora în afara limitelor zonei cu pericol, verificarea numărului lor, preîntîmpinarea panicii şi acordarea în caz  de necesitate a ajutorului medical;
- concomitent cu evacuarea oamenilor, să organizeze acţiunile forţelor şi mijloacelor instituţiei pentru realizarea măsurilor necesare de lichidare a incendiului şi de împiedicare a extinderii lui. 

- să asigure respectarea prevederilor de securitate de către persoanele care participă la acţiunile de stingere a incendiului;
- să organizeze, concomitent cu acţiunile de stingere a incendiului, evacuarea şi protecţia valorilor materiale;  

- să deconecteze, în caz de necesitate, energia electrică (cu excepţia sistemelor de protecţie contra incendiilor), să oprească funcţionarea mecanismelor de transportare, agregatelor, aparatelor, să închidă dispozitivele de alimentare, gaz, abur şi apă, să oprească funcţionarea sistemelor de ventilare în încăperile avariate şi învecinate cu ele, să ia alte măsuri ce contribuie la împiedicarea răspîndirii incendiului şi pătrunderii fumului în încăperile clădirii; 

- să organizeze întîlnirea unităţilor de pompieri şi salvatori şi să acorde ajutor privind alegerea celei mai scurte căi de acces la focarul incendiului; 

- să informeze conducătorul acţiunilor de stingere a incendiului despre particularităţile tehnologice şi constructive ale obiectivului, construcţiilor şi instalaţiilor alăturate, despre cantitatea şi proprietăţile cu pericol de incendiu a substanţelor, materialelor şi produselor care se păstrează şi se utilizează, precum şi despre alte caracteristici necesare lichidării cu succes a incendiului. 
VI. Prevederile de apărare împotriva incendiilor în instituţiile de învăţămînt
6.1. Conducătorul ştiinţific (executorul responsabil) trebuie să ia măsurile necesare privind asigurarea apărării împotriva incendiilor la efectuarea cercetărilor. 

6.2. Executarea lucrărilor la instalaţiile de încercări (experimentale), cu utilizarea substanţelor şi materialelor cu pericol de explozie-incendiu şi de incendiu, se admite numai după primirea lor în exploatare de către comisia instituţiei desemnată prin ordin. 

6.3. În laboratoare şi în alte încăperi se admite păstrarea LUI şi LC în cantităţi ce nu depăşesc necesarul pentru un singur schimb. Aducerea lichidelor în încăperi trebuie să se efectueze în ambalaje închise care nu prezintă pericol. 

6.4. Nu se admite efectuarea lucrărilor în nişa de ventilare (hotă), dacă în ea se găsesc substanţe, materiale şi utilaje care nu se referă la operaţiile executante, sau dacă hota este defectată ori sistemul de ventilare este deconectat. Bordurile, care împiedică scurgerea lichidelor de pe mese, trebuie să fie integre. 

6.5. La terminarea zilei de muncă LUI şi LC trebuie adunate într-un ambalaj special, închis şi evacuate din laborator. Nu se admite turnarea LUI şi LC în sistemul de canalizare. 

6.2.74. Vasele în care s-au efectuat lucrările cu LUI şi LC la terminarea experimentului trebuie spălate cu soluţii care nu prezintă pericol de incendiu. 

6.6. Blocurile de studii, blocurile auxiliare şi căminele tuturor instituţiilor de învăţămînt către începutul noului an de studii, trebuie supuse controalelor de către comisiile instituţiilor respective în componenţa cărora vor fi incluşi şi colaboratorii serviciului SSMCI. Controalele se finalizează cu întocmirea unui act respectiv. 

6.7. În sălile de clase, laboratoare, cabinete trebuie să se păstreze în dulapuri speciale numai aparatele, utilajul şi materialele didactice necesare pentru procesul de instruire. 

6.8. Mobilierul instalat în sălile de clase, aule, laboratoare etc. nu trebuie să depăşească normele de proiect, iar numărul de studenţi va corespunde cu normele sanitare. 

6.9. Conducătorii instituţiilor de învăţămînt trebuie să organizeze instruirea  studenţilor, corpului didactic şi altor categorii de personal privind regulile de apărare împotriva incendiilor şi acţiunile în caz de incendiu. 

6.10. La terminarea orelor în cabinete, laboratoare şi ateliere toate substanţele şi materialele cu pericol de explozie-incendiu şi incendiu trebuie să fie adunate în încăperi amenajate special în acest scop. 

6.11. În blocurile de studii, blocurile auxiliare şi cămine nu se admit modificări în construcţii fără documentaţia respectivă de proiect coordonată cu organele SSMCI. 

                                                                                               Anexa nr.1 

                                                                                       la Regulile generale de  apărare  
                                                                                           împotriva incendiilor în instituţiile 
                                                                                             medicale

PREVEDERI

referitoare la elaborarea ordinelor (instrucţiunilor) privind

măsurile de apărare împotriva incendiilor

1. Ordinele (instrucţiunile) privind măsurile de apărare împotriva incendiilor trebuie elaborate în baza standardelor şi normelor de ramură, Regulilor generale de apărare împotriva incendiilor în Republica Moldova, prevederilor actelor normativ-tehnice şi altor acte care conţin prevederi de apărare împotriva incendiilor, luînd în considerare specificul pericolului de incendiu al clădirilor şi instalaţiilor, proceselor tehnologice, utilajelor tehnologice şi de producţie. 

2. Ordinele (instrucţiunile) privind măsurile de apărare împotriva incendiilor necesită coordonare cu organele SSMCI. 

3. Ordinele (instrucţiunile) privind măsurile de apărare împotriva incendiilor, trebuie să reflecte: 

a) modul de întreţinere a teritoriului, clădirilor şi încăperilor, inclusiv a căilor de evacuare; 

b) activităţile privind asigurarea apărării împotriva incendiilor a proceselor tehnologice, exploatarea utilajelor, efectuarea lucrărilor cu pericol de incendiu; 

c) modul şi normele de păstrare şi de transportare a substanţelor şi materialelor cu pericol de explozie-incendiu şi de incendiu; 

d) locurile destinate pentru fumat, pentru utilizarea focului deschis şi pentru executarea lucrărilor cu focul; 

e) modul de colectare, păstrare şi evacuare a substanţelor şi materialelor combustibile, de întreţinere şi de păstrare a îmbrăcămintei speciale; 

f) indicaţiile limită ale aparatelor de control şi măsurare (manometrele, termometrele ş.a.), depăşirea cărora pot provoca incendiu sau explozie; 

g) obligaţiunile şi acţiunile lucrătorilor în caz de incendiu, inclusiv: 

regulile de anunţare (chemare) a serviciului de pompieri şi salvatori; 

modul de oprire în caz de avarie a utilajului tehnologic; 

modul deconectării ventilaţiei şi a echipamentului electric; 

regulile de utilizare a mijloacelor de stingere a incendiilor şi a instalaţiilor automate de stingere a incendiilor; 

modul de evacuare a persoanelor, substanţelor combustibile şi a valorilor materiale; 

modul de examinare şi de lichidare a pericolului de incendiu şi explozie la încăperile instituţiilor.

                                                                                                Anexa nr.2 

                                                                                       la Regulile generale de  apărare  
                                                                                           împotriva incendiilor în instituţiile 
                                                                                                 medicale
Asigurarea cu mijloace de primă intervenţie pentru stingerea incendiilor

1. La determinarea tipurilor şi cantităţii de mijloace de primă intervenţie la stingerea incendiilor e necesar de luat în considerare proprietăţile fizico-chimice ale substanţelor combustibile utilizate şi pericolul de incendiu al lor, reacţia lor cu substanţele de stingere a incendiilor, precum şi aria încăperilor de producţie, terenurilor şi instalaţiilor deschise. 

2. Pînzele de azbest, ţesăturile din lînă aspră şi pîslă cu dimensiunile de cel puţin 1x1 m sînt destinate pentru stingerea focarelor mici de incendiu în cazul aprinderii substanţelor, arderea cărora nu poate să aibă loc fără pătrunderea aerului. În locurile de aplicare şi păstrare a LUI şi LC dimensiunile pînzelor pot fi mărite (2x1,5; 2x2 m). 

Fiecare din mijloacele enumerate urmează a fi aplicate pentru stingerea incendiilor de clasele “A”, “B”, “D”, “(E)” potrivit calculului una pentru fiecare 200 m2 de suprafaţă. 

3. Butoaiele pentru păstrarea apei trebuie să dispună de un volum de cel puţin 0,2 m3 şi completate cu un set de găleţi. 

Lăzile pentru nisip trebuie să dispună de un volum de 0,5, 1,0 şi 3,0 m3 şi completate cu lopată de construcţie. Construcţia lăzii trebuie să asigure comoditatea extragerii nisipului şi să excludă pătrunderea precipitaţiilor în aceasta. 

4. Completarea echipamentului tehnologic cu stingătoare de incendiu se efectuează conform prevederilor condiţiilor tehnice a acestora sau a regulilor respective de apărare împotriva incendiilor. 

5. Completarea echipamentului de import cu stingătoare de incendiu se efectuează conform condiţiilor contractului de livrare a acestuia. 

6. Alegerea tipului şi calcularea numărului necesar de stingătoare trebuie efectuat, în funcţie de capacitatea lor de stingere, de suprafaţa limită a localului, de clasa incendiului (a substanţelor şi materialelor combustibile) din încăperile obiectivului conform ISO nr.3941-77: 
	clasa A
	- incendii cu arderea substanţelor solide, în majoritatea lor de origine organică, arderea cărora este însoţită de mocnire (lemnul, textilele, hîrtia);

	clasa B
	- incendii cu arderea lichidelor combustibile sau a substanţelor solide fuzibile;

	clasa C
	- incendii cu arderea gazelor;

	clasa D
	- incendii cu arderea metalelor şi a aliajelor lor;

	clasa (E)
	- incendii cu arderea instalaţiilor electrice.


Alegerea tipului de stingător (transportabil sau portabil) este determinată de mărimea focarelor posibile ale incendiului. În cazul în care mărimea lor este considerabilă, este necesară folosirea stingătoarelor transportabile. 

7. Alegînd stingătorul cu limita respectivă de temperatură la utilizarea lui trebuie luate în considerare condiţiile climaterice de exploatare a clădirilor şi instalaţiilor. 

8. În cazul în care sînt posibile focare combinate de incendiu, se preferă alegerea stingătorului celui mai universal din domeniul de aplicare a lor. 

9. Pentru suprafaţa limită a încăperilor de diferite categorii (suprafaţa maximă protejată de un stingător sau de cîteva) trebuie prevăzut un număr de stingătoare din tipurile prevăzute în tabelele nr.1 şi nr.2 înaintea semnului “++” sau “+”. 

10. În clădirile şi instalaţiile publice la fiecare etaj trebuie instalate minimum două stingătoare portabile. 

11. Încăperile de categoria D pot să nu se doteze cu stingătoare dacă suprafaţa acestora nu depăşeşte 100 m2. 

12. În cazul în care există cîteva încăperi nu prea mari, care ţin de aceeaşi categorie de pericol de incendiu, numărul necesar de stingătoare se determină conform pct.9 şi tabelelor nr.1 şi nr.2, luînd în considerare suprafaţa totală a acestor încăperi. 

13. Stingătoarele, expediate de la întreprindere pentru a fi reîncărcate, trebuie înlocuite cu numărul respectiv de stingătoare încărcate. 

14. La protecţia încăperilor pentru maşinile electrice de calcul (MEC), centralelor telefonice, muzeelor, băncilor, arhivelor etc. trebuie luat în considerare specificul acţiunii substanţelor de stingere asupra echipamentului protejat, pieselor, materialelor etc. Se recomandă ca încăperile respective să fie dotate cu stingătoare cu haloni şi cu bioxid de carbon, luînd în calcul concentraţia maximă admisibilă a substanţei de stingere. 

15. Încăperile utilate cu instalaţii automate de stingere a incendiilor se dotează cu stingătoare într-un număr de 50% din cel calculat. 

16. Distanţa de la posibilul focar de incendiu pînă la locul de instalare a stingătorului nu trebuie să depăşească 20 m pentru clădirile şi instalaţiile publice; 30 m pentru încăperile de categoriile A, B şi C; 40 m pentru încăperile de categoriile D; 70 m pentru încăperile de categoriile E. 

17. La obiective trebuie desemnată cîte o persoană responsabilă pentru procurarea, reparaţia, păstrarea şi întreţinerea în stare perfectă şi punerea în aplicare a mijloacelor de primă intervenţie. 

Evidenţa, verificarea şi bunăstarea mijloacelor de primă intervenţie trebuie indicată într-un registru special de formă liberă. 

18. Fiecare stingător instalat la obiectiv trebuie să aibă un număr de ordine de culoare albă, marcat pe corpul lui cu vopsea albă. Pentru fiecare stingător respectiv se întocmeşte o fişă tehnică de formă stabilită. 

19. Stingătoarele trebuie întreţinute în stare perfectă, periodic fiind supuse reviziei, controlului şi reîncărcării la timp. 

20. Pe timp de iarnă (la temperaturi sub 1°C) stingătoarele trebuie păstrate în încăperi încălzite. 

21. Instalarea mijloacelor de primă intervenţie pe coridoare, în căile de trecere nu trebuie să împiedice evacuarea în siguranţă a persoanelor. Mijloacele menţionate trebuie instalate în locuri vizibile, în apropierea ieşirilor din încăpere, la o înălţime de maximum 1,5 m de la pardoseală. 

22. Pînza de azbest, pîsla se recomandă a fi păstrate în cutie metalică cu capac, periodic (o dată la 3 luni) trebuie uscate şi curăţate de praf. 

23. Pentru instalarea mijloacelor de primă intervenţie în încăperile de producere şi depozitare, precum şi pe teritoriul obiectivelor la fiecare 5000 m2 trebuie să fie prevăzute panouri de incendiu. 

24. Utilizarea mijloacelor de primă intervenţie în alte scopuri decît cele destinate nu se admite. 

Tabela nr. 1

la anexa nr. 2 

la Regulile generale de

 apărare  împotriva incendiilor
 în instituţiile medicale

Norme

 de dotare cu stingătoare portabile

 

	Categoria

încăperii
	Suprafaţa

maxima

protejată, м2
	Clasa de incendiu
	Stingătoare cu spumă şi cu apă cu capacitatea de 10 l
	Stingătoare cu pulberi cu capacitatea în “l”

 
	Stingătoare cu

 haloni cu capacitatea 

de 2 (3) l
	Stingătoare cu bioxid de carbon cu capacitatea, l

 

	
	
	
	
	2
	5
	10
	
	2
	5(8)

	 

 

 

А,B,C (gaze şi lichide combusti-bile)

 
	  
  
  
  
  
200 
	А 
  
	2++ 
	- 
	2+ 
	1++ 
	- 
	- 
	- 

	
	
	В 
  
	4+ 
	- 
	2+ 
	1++ 
	4+ 
	- 
	- 

	
	
	С 
  
	- 
	- 
	2+ 
	1++ 
	4+ 
	- 
	- 

	
	
	D 
  
	- 
	- 
	2+ 
	1++ 
	- 
	- 
	- 

	
	
	(Е) 
  
	- 
	- 
	2+ 
	1++ 
	- 
	- 
	2++ 

	 

 

 

D
	  
  
  
400 
	А 
  
	2++ 
	4+ 
	2++ 
	1+ 
	- 
	- 
	2+ 

	
	
	D 
  
	- 
	- 
	2+ 
	1++ 
	- 
	- 
	- 

	
	
	(Е) 
  
	- 
	- 
	2++ 
	1+ 
	2+ 
	4+ 
	2++ 

	 

 

E
	  
  
800 
	В 
  
	2+ 
	- 
	2++ 
	1+ 
	- 
	- 
	- 

	
	
	С 
  
	- 
	4+ 
	2++ 
	1+ 
	- 
	- 
	- 

	 

 

 

C,D
	  
  
  
1800 
	А 
  
	2++ 
	4+ 
	2++ 
	1+ 
	- 
	- 
	- 

	
	
	D 
  
	- 
	- 
	2+ 
	1++ 
	- 
	- 
	- 

	
	
	(Е) 
  
	- 
	2+ 
	2++ 
	1+ 
	2+ 
	4+ 
	2++ 

	 

Clădiri publice
	  
  
800 
	А 
  
	4++ 
	8+ 
	4++ 
	2+ 
	- 
	- 
	4+ 

	
	
	(Е) 
  
	- 
	- 
	4++ 
	2+ 
	4+ 
	4+ 
	2++ 


 Note:
     1. În scopul stingerii incendiilor de diferite clase, stingătoarele cu pulberi trebuie să aibă încărcăturile respective: pentru А – pulberi АВС(Е); pentru clasele В, С şi (Е) – ВС(Е) sau АВС(Е); şi clasa D – D.

     2. Prin semnul “++” sînt marcate stingătoarele recomandate pentru dotarea obiectivelor; prin semnul “+” – stingătoarele admisibile pentru utilizare în cazul lipsei de stingătoare recomandate şi în cazul argumentării corespunzătoare, prin semnul “-” – stingătoarele inadmisibile pentru dotarea obiectivelor respective.     3. În încăperile închise, al căror volum nu depăşeşte 50 m3, pentru stingerea incendiilor, în loc de stingătoare portabile, sau suplimentar la ele, pot fi utilizate stingătoare cu pulberi cu autodeclanşare.

 

   Tabela nr. 2

la anexa nr. 2 

la Regulile generale de

 apărare  împotriva incendiilor
 în instituţiile medicale

 

Normele

de dotare a încăperilor cu stingătoare transportabile

 

	Cetegoria încăperi- lor 
	Suprafaţa maximă protejată, m2
	 

Clasa de incendiu
	Stingătoare cu spumă mecanică cu capacitatea 100 l
	Stingătoare combinate cu capacitatea de 100 l (spumă, pulbere)
	Stingătoare cu pulberi cu capacitatea de 100 l
	Stingătoare cu bioxid de carbon cu capacitatea, l

	
	
	
	
	
	
	25
	80

	 

 

А,B,C
(gaze şi licnide combusti-bile)
	 

 

 

 

500
	А

 
	1++
	1++
	1++
	-
	3+

	
	
	B

 
	2+
	1++
	1++
	-
	3+

	
	
	С

 
	-
	1+
	1++
	-
	3+

	
	
	D

 
	-
	-
	1++
	-
	-

	
	
	(Е)

 
	-
	-
	1+
	2+
	1++

	 

 

В (cu excepţia gazelor şi lichidelor combusti-bile),D
	 

 

 

 

800
	А

 
	1++
	1++
	1++
	4+
	2+

	
	
	В

 
	2+
	1++
	1++
	-
	3+

	
	
	С

 
	-
	1+
	1++
	-
	3+

	
	
	D

 
	-
	-
	1++
	-
	-

	
	
	(Е)

 
	-
	-
	1+
	1++
	1



 Note: 

    1. Pentru stingerea focarelor de incendii de diferite clase stingătoarele cu pulberi şi cele combinate trebuie să aibă încărcăturile respective: pentru clasa А – pulberi АВС(Е); pentru clasa В, С şi (Е) – ВС(Е) sau АВС(Е); şi clasa D –D. 

    2. Semnele “++”, “+” şi “-” sînt explicate în punctul 2 al tabelei nr. 1.

